Osijek.in

Kino Urania - Srijeda, 26. veljače 2025.
2025-02-26 16:30 - 23:30 (Europe/Vienna) | Hrvatska
16:30-18:00 Kino klub: Anatomija filma: Promatranje- radionica
17:00 Film4YOU: Poplava-Flow (85 min) PREMIJERA
18:00 Kino klub: DocuArt: Cinema Laika (81 min)
18:30 Film4YOU: Te sitnice- Small thing like this (98 min) PREMIJERA
20:00 Kino klub: Becoming Led Zeppelin (121 min)
20:20 Frka- Frka (109) min
Foto: Kinematografi Osijek

Predstavljanje knjige „Šrimad Bhagavatam: Deseta knjiga“
2025-02-26 18:00 - 19:00 | Gradska i sveučilišna knjižnica Osijek, Gradska i sveučilišna knjižnica Osijek, Osijek, Hrvatska, 31000, Croatia (Local Name: Hrvatska)
Pozivamo Vas na promociju prijevoda klasičnog djela vedske odnosno staroindijske književnosti pod naslovom „Šrimad Bhagavatam: Deseta knjiga“ prevoditelja Tomislava Jantola, objavljenog u izdavaštvu udruge Dana. Promocija će se održati u srijedu 26.2.2025. s početkom u 18h u Gradskoj i sveučilišnoj knjižnici Osijek.
Ponekad se pitamo zašto su određeni tekstovi ili priče aktualni bez obzira na vremenski period u kojem su nastali. Dio odgovora svakako leži u tome što se bave vječnim pitanjima koja su uvijek aktualna. Propitivati tko smo, odakle dolazimo te postoji li nešto više od onoga što vidimo, nešto je što pojedinci i društva čine u svakom vremenu, a to je naročito zanimljivo danas kada se čini da je znanost već pružila sve potrebne odgovore. No je li zaista tako? Znamo da su kroz povijest društva koja su osim objektivnu i znanstvenu spoznaju bila spremna prihvatiti subjektivno ljudsko iskustvo kao validno sredstvo spoznavanja, napredovala brže i potpunije od onih koja to nisu. To nas navodi na zaključak da su osobna iskustva neizostavan dio ljudske evolucije koji je potrebno ozbiljnije uzeti u obzir.
Šrimad Bhagavatam je kanonski tekst indijske filozofije i književnosti u formi osobnih iskustava brojnih pojedinaca na putu spoznavanja toga što je fundamentalno ovoj stvarnosti u kojoj živimo. Posebnost ovog teksta je to što je pisan u formi životnih priča koje su veoma ugodne za čitanje čak i ako se po prvi puta susrećemo s ovom temom. Na jedan razumljiv i sistematičan način, knjiga nas vodi kroz proces razvoja svijesti pojedinaca i društva u cjelini, ostavljajući jedan umirujući i meditativan osjećaj kod čitatelja.

Koncert - Duo Hegeduš & Marijanović
2025-02-26 20:00 - 21:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Ciklus mladih glazbenika nastavljamo jedinstvenim spojem klavira i tambure Dua Hegeduš & Marijanović. Dvoje istaknutih mladih glazbenika Kristina Hegeduš i Martin Marijanović, istinski su predstavnici onog što ovaj Ciklus promovira – izvrsnosti u sviranju i glazbenoj interpretaciji, a na koncertu u dvorani Franjo Krežma u srijedu, 26. veljače s početkom u 20.00 sati izvest će koncertni program na kojem će se naći djela nekih od najboljih suvremenih hrvatskih skladatelja koji majstorski skladaju upravo za ove instrumente: Brekala, Đurovića, Horvata, Ranogajeca, Botice i Bobića, od čega čak dvije praizvedbe, i to naših osječkih skladatelja Matka Brekala i Tihomira Ranogajeca.
Kristina Hegeduš (klavir) i Martin Marijanović (tambura) diplomirani su glazbenici koji zajednički djeluju od 2021. godine, a zbog zanimljivog spoja tambure i klavira daju potpuno nov i svjež zvuk. Kompozicije koje sviraju uglavnom su klasičnog i suvremenog žanra.
Osim u komornom sastavu, sviraju i solistički te postižu odlične rezultate i osvajaju brojne nagrade na državnim i međunarodnim natjecanjima.
Među zapaženijim nastupima svakako treba spomenuti sudjelovanje u 11. Ciklusu mladih glazbenika mo. Vinko Lesić u Splitu, koji predstavlja mlade uspješne glazbenike iz cijele Hrvatske, a u svom recitalu su praizveli i djelo mladog skladatelja Šimuna Čarlija Botice.
Kristina Hegeduš osječka je studentica, a diplomirala je u klasi prof. Konstantina Krasnitskog na Akademiji za umjetnost i kulturu u Osijeku.
Od srednjoškolskog, a onda i tijekom čitavog akademskog obrazovanja kontinuirano sudjeluje te, kao solistica i u komornim sastavima, postiže izvanredne rezultate na domaćim i međunarodnim natjecanjima, a dobiva i vrijedne Nagrade za izvrsnost ( Dekaničina nagrada, Nagrada grada Vukovara za najbolje studente, „Oskar znanja“, Nagrada Lions Cluba Osijek za najbolje studente Sveučilišta J.J. Strossmayera..
Martin Marijanović rodom je iz Požege koja je iznjedrila neke od najboljih hrvatskih tamburaških glazbenika. Srednju glazbenu školu završava u Požegi, a studij tambure nastavlja na osječkoj Akademiji za umjetnost i kulturu u klasi prof. Vladimira Vladimirova.
Na međunarodnim natjecanjima (Međunarodno natjecanje tamburaša – Tambura instrumental festival, u Požegi i Subotici) osvaja dvije, a na državnim tri prve nagrade u kategoriji solo instrumenta, te je dobitnik Dekaničine nagrade za izuzetan akademski uspjeh i sudjelovanje u oblikovanju umjetničkih projekata. U suradnji s hrvatskim skladateljima i na njegov poticaj posvećeno mu je nekoliko skladbi napisanih za tamburu.
Koncert Dua Hegeduš & Marijanović će se održati u srijedu, 26. veljače s početkom u 20.00 sati na pozornici dvorane Franjo Krežma u Kulturnom centru Osijek.
Ulaz je slobodan, a besplatne ulaznice za koncert potrebno je preuzeti online (putem sustava Core-event.co) ili na porti Kulturnog centra Osijek (Kneza Trpimira 2/A, Osijek).
Koncerti u ciklusu mladih glazbenika imaju gledalište na sceni/pozornici dvorane Franjo Krežma.
Ciklus mladih glazbenika
Srijeda, 26.2.2025./20.00 sati
Dvorana Franjo Krežma- Gledalište na pozornici
DUO HEGEDUŠ&MARIJANOVIĆ
KRISTINA HEGEDUŠ, klavir
MARTIN MARIJANOVIĆ, tambura
PROGRAM:
Frano Đurović: Sonata za brač i klavir
Tihomir Ranogajec: Arhaična sonata (praizvedba)
Ana Horvat: Šutljivost
Šimun Čarli Botica: Introdukcija i Precipitato
Matko Brekalo: Burleska (praizvedba)
Davor Bobić: Capriccio Armonico
Foto: Kulturni centar Osijek
